UM - Uređivačka politika

# Recenzentski postupak

Časopis Univerzitetska misao primenjuje postupak dvostranog anonimnog recenziranja svih radova. Svaki rukopis recenziraju barem dva recenzenta. Recenzenti deluju nezavisno jedni od drugih, a njihov identitet je međusobno nepoznat. Tokom postupka recenzije, autorima je nepoznat identitet recenzenata, a recenzentima je nepoznat identitet autora. Recenzenti se biraju isključivo prema tome da li raspolažu relevantnim znanjima za ocenu rukopisa. Ne smeju biti iz iste institucije kao autori rukopisa, niti biti njihovi koautori u skorijoj prošlosti. Eventualni predlozi poimeničnih recenzenata od strane autora rukopisa se ne uvažavaju. Cilj recenzije je da uredništvu pomogne u donošenju odluke o tome da li rad treba prihvatiti ili odbiti. Cilj je takođe da se u procesu komunikacije s urednikom, autorima i drugim recenzentima poboljša kvalitet rukopisa.

## Recenzenti

* Ćatović Azra, Univerzitet u Novom Pazaru, Srbija
* Vasić-Rakočević Branislava, Univerzitet u Novom Pazaru, Srbija
* Fehratović Jahja, Univerzitet u Novom Pazaru, Srbija
* Tomić Daniel, Unuverzitet Juraj Dobrile u Puli
* Tripkov Laze, Međunarodni balkanski univerzitet, Severna Makedonija
* Saračević Muzafer, Univerzitet u Novom Pazaru, Srbija
* Lacmanović Darko, Univerzitet Mediteran, Podgorica
* Paović-Jeknić Gordana, Univerzitet Crne Gore
* Bojović Petar, Univerzitet Metropolitan, Crna Gora
* Todosijević Radmilo, Univerzitet u Novom Sadu, Srbija
* Naser Raimi, Univerzitet u Tetovu
* Obhođaš Ibrahim, Univezitet Vitez, Bosna i Hercegovina
* Smolo Edib, Internacionalni univerzitet u Sarajevu, Bosna i Hercegovina
* Šurbanovska Orhideja, Univerzitet u Skoplju
* Marković Zorica, University u Nišu, Srbija
* Sadžovska Elisaveta, Univerzitet u Skoplju
* Krivokapić Marija, Univezitet Crne Gore
* Hodžić Jasmin, Institut za jezik, Univerzitet u Sarajevu
* Palić Ismail, Univerzitet u Sarajevu
* Toska Bledar, Univerzitet u Vlori
* Lukač-Zoranić Amela, Univerzitet u Novom Pazaru, Srbija
* Bihorac Ahmed, Univerzitet u Novom Pazaru, Srbija
* Bektović Džemil, Međunarodni balkanski univerzitet, Severna Makedonija
* Numanović Almedina, Univerzitet u Novom Pazaru, Srbija
* Panajoti Armela, Univerzitet u Vlori, Albanija

## Recenzentski proces

Radovi se podnose kroz Open Journal sistem na link: [**https://publikacije.uninp.edu.rs/index.php/ei/submission**](https://publikacije.uninp.edu.rs/index.php/ei/submission)

Novi autor je potrebno da se registruje, dok naredni put je potrebno da se loguje. Radovi se isključivo podnose kroz ovaj sistem.

Rukopisi se upućuju na recenziju tek nakon prvobitne ocene da li su, s obzirom na formu i tematski delokrug, podobni za objavljivanje u časopisu. Pažnja se posebno posvećuje tome da prvobitna ocena ne traje duže nego što je zaista neophodno.

Nakon prvobitne ocene rada, ukoliko je pozitivna, rad se proverava na plagijarizam kroz alatku - program <https://plagiarism-detector.com/>, koja je pokazala visok nivo pouzdanosti, s tim da se efikasnost aplikacije redovno proverava.

Ukoliko je rad prošao proveru na plagijarizam i nema spornih delova u radu, onda se rad anonimno šalje dvama recenzentima. Anonimnost se postiže tako što se iz rada brišu svi podaci o imenu autora i ostali metapodaci. Kao dokaz tome može se videti da većina autora nije sa institucije Univerzitet u Novom Pazaru.

Nakon što dve recenzije budu pozitivne onda se rad prihvata za dalje publikovanje. Ukoliko recenzenti nalože neke izmene, te izmene se prosleđuju autorima. Čitav proces nastojimo da završimo u roku od mesec dana.

U redovnim okolnostima postupak objave rada traje najviše šest meseci, a samo izuzetno do godinu. Period od prijema rada do njegovog objavljivanja traje pola godine.

Tokom postupka recenzije glavni urednik može da zahteva od autora da dostave dodatne informacije, uključujući i primarne podatke, ako su one neophodne za donošenje suda o rukopisu. Urednik i recenzenti moraju da čuvaju takve informacije kao poverljive i ne smeju ih upotrebiti u druge svrhe.

## Razrešavanje nesaglasnosti

U slučaju da autori imaju ozbiljne i osnovane zamerke na račun recenzije, uredništvo proverava da li je recenzija objektivna i da li zadovoljava akademske standarde. Ako se pojavi sumnja u objektivnost ili kvalitet recenzije, urednik angažuje dodatne recenzente.

Dodatni recenzenti se angažuju i u slučaju kada su odluke recenzenata (odbiti/prihvatiti) međusobno oprečne ili na drugi način nepomirljive.

Konačnu odluku o prihvatanju rukopisa za objavljivanje donosi isključivo glavni urednik.

# Odgovornosti

## Odgovornosti autora

Autori snose svu odgovornost za celokupni sadržaj rukopisa. Rukopis ne sme da sadrži neosnovane ili nezakonite tvrdnje, niti da krši prava drugih lica.

Autori garantuju da rukopis predstavlja njihov originalan doprinos, da nije objavljen ranije i da se ne razmatra za objavljivanje na drugom mestu. Istovremeno predavanje istog rukopisa u više časopisa predstavlja kršenje etičkih standarda, što ga isključuje iz daljeg razmatranja za objavljivanje u časopisu. Rad koji je već objavljen na nekom drugom mestu ne može biti preštampan u časopisu *Univerzitetska misao*.

Autori su dužni da obezbede da njihov autorski tim naveden u rukopisu obuhvati sva i samo ona lica koja su značajno doprinela sadržaju rukopisa. Ako su u bitnim aspektima istraživačkog projekta i pripreme rukopisa učestvovala i druga lica, njihov doprinos treba navesti u fusnoti ili posebnoj napomeni (Zahvalnica/Acknowledgements).

Obaveza je autora da u napomeni navedu naziv i kodnu oznaku naučnoistraživačkog projekta u okviru koga je rad nastao, kao i pun naziv finansirajuće institucije. U slučaju da je rad pod istim ili sličnim naslovom bio izložen na nekom skupu u vidu usmenog saopštenja, detalji o tome treba da budu navedeni na istom mestu.

Autori su dužni da potpuno i pravilno citiraju izvore koji su značajno uticali na sadržaj istraživanja i rukopisa. Delovi rukopisa, uključujući tekst, jednačine, slike ili tabele, koji su doslovno preuzeti iz drugih radova moraju biti jasno označeni posebnom napomenom, npr. znacima navoda s preciznom oznakom mesta preuzimanja (broja stranice) ili, ako su obimniji, dati u zasebnom paragrafu.

Pune reference svih navoda u tekstu (citata) moraju biti navedene u zasebnom odeljku (Literatura ili Reference) i to na jednoobrazan način, u skladu sa citatnim stilom koji časopis koristi. U odeljku Literatura navode se samo citirani, a ne i ostali izvori upotrebljeni prilikom pripreme rukopisa.

U slučaju da autori otkriju važnu grešku u svom radu nakon njegovog objavljivanja, dužni su da momentalno o tome obaveste glavnog urednika (ili izdavača) i da sarađuju na tome da se rad povuče ili ispravi.

Obaveza je autora da u rukopisu navedu da li su u finansijskom ili bilo kom drugom bitnom sukobu interesa koji bi mogao da utiče na njihove rezultate ili interpretaciju rezultata.

Predavanjem rukopisa autori se obavezuju na poštovanje uređivačke politike časopisa *Univerzitetska misao*.

## Odgovornosti uredništva

Glavni urednik donosi konačnu odluku o tome koji će se rukopisi objaviti. Odluke se donose isključivo na osnovu vrednosti rukopisa. Moraju biti oslobođene rasnih, polnih/rodnih, verskih, etničkih ili političkih predrasuda. Prilikom donošenja odluke o objavljivanju glavni urednik se rukovodi uređivačkom politikom, vodeći računa o zakonskim propisima koji se odnose na klevetu, kršenja autorskih prava i plagiranje.

Članovi uredništva, uključujući glavnog urednika, ne smeju biti u sukobu interesa u vezi sa rukopisima koje razmatraju. Članovi za koje se pretpostavi da bi neko mogao smatrati da su u sukobu interesa ne učestvuju u postupku odlučivanja o određenom rukopisu.

Rukopisi se čuvaju kao poverljiv materijal. Informacije i ideje sadržane u rukopisima ne smeju se koristiti u lične svrhe bez izričite pisane dozvole autora.

Glavni urednik i članovi uredništva su dužni da preduzmu sve razumne mere da autori/recenzenti ostanu anonimni tokom i nakon procesa evaluacije u skladu s procedurom u upotrebi.

## Odgovornosti recenzenata

Recenzenti su dužni da pruže kvalifikovanu i pravovremenu ocenu naučnih zasluga rukopisa. Recenzent posebno vodi računa o stvarnom doprinosu i originalnosti rukopisa. Pregled mora biti potpuno objektivan. Procena recenzenata mora biti jasna i potkrepljena argumentima.

Recenzenti ocenjuju usklađenost rukopisa sa profilom časopisa, relevantnost istražene teme i primenjenih metoda, naučnu relevantnost informacija predstavljenih u rukopisu, stil prezentacije i naučni aparat. Recenzija ima standardni format.

Recenzent ne sme biti u sukobu interesa sa autorima ili finansijerima istraživanja. Ukoliko postoji takav sukob, recenzent je dužan da o tome odmah obavesti glavnog i odgovornog urednika. Recenzent neće prihvatiti za recenziranje radove izvan oblasti svoje potpune kompetentnosti.

Recenzenti treba da upozore glavnog urednika na sve osnovane sumnje ili saznanja o mogućim kršenjima etičkih standarda od strane autora. Recenzenti treba da prepoznaju relevantne objavljene radove koji nisu razmatrani u rukopisu. Oni mogu preporučiti određene reference za citiranje, ali neće tražiti da citiraju radove objavljene u Univerzitetskoj misli, ili svoje radove, osim ako je to opravdano.

Od recenzenata se očekuje da poboljšaju kvalitet rukopisa svojim prijedlozima. Ako preporuče ispravku rukopisa prije objavljivanja, dužni su navesti način na koji se to može postići.

Svi rukopisi primljeni na recenziju moraju se tretirati kao povjerljivi dokumenti. Recenzenti ne smiju koristiti neobjavljene materijale otkrivene u dostavljenim rukopisima bez izričitog pismenog pristanka autora.

# Etičnost publikovanja

## Razrešavanje neetičkih postupaka

Svaki pojedinac ili institucija mogu da u bilo kom trenutku uredniku i/ili uredništvu prijave saznanja o kršenju etičkih standarda i drugim nepravilnostima i da o tome dostave verodostojne informacije/dokaze radi pokretanja istrage. Postupak provere iznetih dokaza odvija se na sledeći način:

* glavni urednik donosi odluku o pokretanju istrage;
* tokom tog postupka svi dokazi se smatraju poverljivim materijalom i predočavaju samo onim licima koja su direktno obuhvaćena slučajem;
* osumnjičenim licima pruža se prilika da odgovore na iznete optužbe;
* ako se utvrdi da je zaista došlo do nepravilnosti, ocenjuje se da li je reč o manjem prekršaju ili grubom kršenju etičkih standarda.

Manji prekršaji, bez posledica po integritet rada i časopisa, na primer kada je reč o nerazumevanju ili pogrešnoj primeni publicističkih standarda, razrešavaju se u direktnoj komunikaciji s autorima i recenzentima, bez uključivanja trećih lica, na neki od načina npr.:

* autorima i/ili recenzentima se upućuje pismo upozorenja;
* objavljuje se ispravka rada, npr. u slučaju kada se sa spiska referenci izostave izvori koji su u samom tekstu citirani na propisan način;
* objavljuje se eratum, npr. ako se ispostavi da je greška nastala omaškom uredništva.

U slučaju grubog kršenja etičkih standarda, glavni urednik može da preduzme različite mere:

* objavljuje saopštenje ili uvodnik u kom se slučaj opisuje;
* službeno obaveštava afilijativnu organizaciju autora/recenzenta;
* povlači objavljeni rad na način opisan pod [Politika povlačenja](http://scindeks.ceon.rs/PublicationPolicy.aspx?issn=1452-595X#ppRP);
* izriče zabranu objavljivanja u časopisu na određeni vremenski period;
* predočava slučaj nadležnim organizacijama i regulatornim telima radi preduzimanja mera iz njihove nadležnosti.

Ove mere se mogu primenjivati pojedinačno ili istovremeno. U procesu razrešavanja slučaja po potrebi se konsultuju relevantne ekspertske organizacije, tela ili pojedinci.

Prilikom razrešavanja etički spornih postupaka uredništvo se rukovodi smernicama i [Komiteta za etiku publikovanja (COPE).](http://publicationethics.org/resources/)

## Sprečavanje plagijarizma

Časopis Univerzitetska misao ne objavljuje plagirane radove. Uredništvo polazi od stava da je plagiranje, odnosno preuzimanje tuđih ideja, reči ili drugih oblika kreativnog doprinosa i njihovo predstavljanje kao svojih, grubo kršenje naučne i izdavačke etike. Plagiranje može da uključuje i kršenje autorskih prava, što je zakonom kažnjivo.

Časopis Univerzitetska misao nakon prvobitne ocene rada i ukoliko je ista pozitivna, rad se proverava na plagijarizam kroz alatku - program <https://plagiarism-detector.com/>, koja je pokazala visok nivo pouzdanosti, s'tim da se efikasnost i pouzdanost aplikacije redovno proverava.

Plagiranje obuhvata:

* doslovno (reč po reč) ili gotovo doslovno preuzimanje ili smišljeno, radi prikrivanja izvora, parafraziranje delova tekstova drugih autora bez jasnog naznačavanja izvora, na način opisan pod [Odgovornosti autora](http://scindeks.ceon.rs/PublicationPolicy.aspx?issn=1452-595X#ppAR) ;
* kopiranje jednačina, podataka ili tabela iz drugih dokumenata bez pravilnog naznačavanja izvora i/ili bez dozvole izvornog autora ili nosioca autorskog prava.

Rukopis u kome se utvrde jasne indicije plagijarizma biće automatski odbijen. U slučaju da se plagijarizam otkrije u već objavljenom radu, rad će biti opozvan (povučen) u skladu sa procedurom opisanom pod [Politika povlačenja](http://scindeks.ceon.rs/PublicationPolicy.aspx?issn=1452-595X" \l "ppRP).

Radi sprečavanja plagijata u časopisu rukopisi se podvrgavaju proveri uz pomoć sistema [iThenticate/CrossRef](http://www.ithenticate.com/" \o "iThenticate/CrossRef" \t "_blank). Rezultate dobijene proverom verifikuje uredništvo časopisa u skladu sa smernicama i preporukama [Komiteta za etiku publikovanja (COPE).](http://publicationethics.org/resources/" \o "Committee on Publication Ethics (COPE)" \t "_blank)

## Politika povlačenja

U slučaju kršenja prava izdavača, nosilaca autorskih prava ili samih autora, objavljivanja istog rukopisa u više časopisa, lažnog autorstva, plagijata, manipulacije podacima u cilju prevare ili bilo koje druge zloupotrebe, objavljeni rad se mora opozvati.

Rad se može opozvati i zato da bi se ispravile ozbiljne i brojne omaške koje nije moguće obuhvatiti objavljivanjem ispravke. Opoziv objavljuje glavni urednik / uredništvo, autor(i) ili obe strane sporazumno.

Opoziv ima oblik zasebnog rada koji se prikazuje u sadržaju sveske i urednički klasifikuje kao Opoziv ili Retrakcija. U SCIndeksu kao matičnoj bazi punog teksta uspostavlja se dvosmerna veza (HTML link) između originalnog rada i retrakcije. Originalni rad se i dalje čuva u neizmenjenom obliku, s tim da se vodenim žigom na PDF dokumentu na svakoj stranici označava da je članak povučen.

Opozivi se publikuju prema zahtevima COPE-a [razrađenim od strane CEON-a](https://www.ceon.rs/images/pdf/postupanje_s_nelegitimnim_radovima.pdf) kao izdavača baze u kojoj se časopis primarno indeksira.

## Sukob interesa

## Univerzitetska misao - časopis za nauku, kulturu i umjetnost se pridržava politike o sukobu interesa koju preporučuju COPE i/ili druga međunarodna regulatorna tela (ICMJE, EASE). Autori su obavezni da se o sukobu interesa izjasne u Izjavi o sukobu interesa. U Izjavi autori su dužni da navedu: 1) tvrdnju o svim potencijalnim sukobima interesa za svakog imenovanog autora relevantnim za sadržaj članka ili tvrdnju da takvih konflikta nemaju; 2) tvrdnju o načinu na koji je članak finansiran, konkretno o finansiranju, delimičnom ili ukupnom, od strane neke kompanije ili, pak, tvrdnju da takve umešanosti nije bilo i 3) sveobuhvatno objašnjenje uloge sponzora u pripremi članka ako je članak sponzorisan, bilo u celini, bilo delimično.

## Saglasnost o objavljivanju informacija

## Autori radova koji se publikuju u časopisu Univerzitetska misao - časopis za nauku, kulturu i umjetnost su dužni da pokažu da sa podacima o pojedincima koji učestvuju u njihovim studijama postupaju poštujući najviši nivo poverenja i diskrecije. Stoga je neophodno da autori dobiju pismeni informisani pristanak od svih pacijenata uključenih u studiju. Studija ipak može biti objavljena bez izričitog pristanka kada su istovremeno ispunjena sledeća tri uslova: da je informacija od velikog značaja za javno zdravlje, da bi pristanak pojedinca bilo neobično teško dobiti i da razuman pojedinac ne bi imao prigovor na njeno objavljivanje.

## Ljudska i životinjska prava

U člancima koji izveštavaju o eksperimentima na ljudima, autori treba da navedu da li su primenjene procedure bile u skladu sa etičkim standardima nadležnog komiteta za eksperimentisanje na ljudima (institucionalnim i nacionalnim), kao i sa Helsinškom deklaracijom iz 1975. godine, revidiranom 2013.

U člancima koji izveštavaju o eksperimentima na životinjama, autori treba da navedu da li su procedure bile u skladu sa nacionalnim ili međunarodnim smernicama. Procedure bi trebalo da odobri odgovarajući etički komitet, ako takav postoji. Izjava o usklađenosti sa relevantnim smernicama (Direktiva 2010/63/EU u Evropi) i/ili etičko odobrenje mora se dostaviti uz rukopis. Studije moraju uključiti prihvaćene norme najbolje veterinarske prakse u vezi sa žrtvovanjem životinja.

# Otvoreni pristup

## Politika otvorenog pristupa

Časopis Univerzitetska misao se izdaje je u režimu tzv. otvorenog pristupa. Sav njegov sadržaj dostupan je korisnicima besplatno on-line. Korisnici mogu da čitaju, preuzimaju, kopiraju, distribuiraju, štampaju, pretražuju puni tekst članaka, kao i da uspostavljaju HTML linkove ka njima, bez obaveze da za to traže saglasnost autora ili izdavača.

Pravo da sadržaj koriste bez pisane saglasnosti ne oslobađa korisnike obaveze da citiraju sadržaj časopisa na način opisan pod [Licenciranje](http://scindeks.ceon.rs/PublicationPolicy.aspx?issn=1452-595X" \l "ppLC) .

## Arhiviranje digitalne verzije

## Sve objavljene sveske časopisa arhiviraju se po zakonu u digitalni depozit Narodne biblioteke Srbije i Biblioteke Matice srpske i istovremeno polažu u Repozitorijum SCIndeksa - Srpskog citatnog indeksa kao primarnu bazu punog teksta.

## Naplata troškova autorima

Časopis Univerzitetska misao ne naplaćuje troškove objavljivanja autorima.

 Autorska prava i licenciranje

## Autorska prava

## Autori zadržavaju autorska prava nad objavljenim člancima, a izdavaču daju neekskluzivno pravo da članak objavi, da u slučaju daljeg korišćenja članka bude naveden kao njegov prvi izdavač, kao i da distribuira članak u svim oblicima i medijima. Licenciranje

Objavljeni članci distribuiraju se u skladu sa licencom Creative Commons Attribution 4.0 International [(CC BY)](https://creativecommons.org/licenses/by/4.0/). Dopušteno je da se delo kopira i distribuira u svim medijima i formatima, da se prerađuje, menja i nadograđuje u bilo koje svrhe, uključujući i komercijalne, pod uslovom da se na pravilan način citiraju njegovi prvobitni autori, postavi link ka originalnoj licenci i naznači da li je delo izmenjeno.

Korisnici su pri tome dužni da navedu pun bibliografski opis članka objavljenog u ovom časopisu (autori, naslov rada, naslov časopisa, volumen, sveska, paginacija), kao i njegovu DOI oznaku. U slučaju objavljivanja u elektronskoj formi takođe su dužni da postave HTML link, kako sa originalnim člankom objavljenim u časopisu Panoeconomicus, tako i sa korišćenom licencom.

Autori mogu da stupaju u zasebne, ugovorne aranžmane za neekskluzivnu distribuciju rada objavljenog u časopisu (npr. postavljanje u institucionalni repozitorijum ili objavljivanje u knjizi), uz navođenje da je rad prvobitno objavljen u ovom časopisu.

## Politika samoarhiviranja

Autorima je dozvoljeno da objavljenu verziju rada deponuju u institucionalni ili tematski repozitorijum ili da je objave na ličnim veb stranicama (uključujući i profile na društvenim mrežama, kao što su ResearchGate, Academia.edu, itd.), na sajtu institucije u kojoj su zaposleni, u bilo koje vreme nakon objavljivanja u časopisu.

Autori su obavezni da pritom navedu pun bibliografski opis članka objavljenog u ovom časopisu (autori, naslov rada, naslov časopisa, volumen, sveska, paginacija) i postave link, kako na DOI oznaku tog članka, tako i na korišćenu licencu.

## Odricanje od odgovornosti

Stavovi izneti u objavljenim radovima ne izražavaju stavove urednika i članova redakcije časopisa. Autori preuzimaju pravnu i moralnu odgovornost za ideje iznete u svojim radovima. Izdavač neće snositi nikakvu odgovornost u slučaju ispostavljanja bilo kakvih zahteva za naknadu štete.